|  |
| --- |
| **Образецът на частична предварителна оценка на въздействието влиза в сила от 01 януари 2021 г.** |

|  |  |  |
| --- | --- | --- |
| **Частична предварителна оценка на въздействието** | | |
| **Институция:** Министерство на околната среда и водитe | **Нормативен акт:** проект на Постановление за допълнение на Наредбата за третиране на излезли от употреба гуми (обн., ДВ, бр. 73 от 2012 г., изм., бр. 30 от 2016 г., бр. 60 от 2018 г., бр. 2 от 2021 г. и бр. 100 от 2022 г.) |
|  | **2023 г.** |
| **Лице за контакт:** С. Михайлова | **Телефон и електронна поща:** 02/9406656; simona.mihaylova@moew.government.bg |
| **1. Проблем/проблеми за решаване:**  **Проблем 1 „Липса на изрична разпоредба указваща заложените за изпълнение цели по оползотворяване на излезли от употреба гуми за 2022 г. и всяка следваща година, от организациите по оползотворяване и лицата, изпълняващи задълженията си индивидуално“**  С оглед насърчаване на материалното оползотворяване на излезлите от употреба гуми (ИУГ) в съответствие с йерархията за управление на отпадъците, регламентирана в Рамковата директива 2008/98/ЕС за отпадъците, транспонирана в *Наредба за изискванията за третиране на излезли от употреба гуми (ДВ бр.73/25.09.2012 г.)* и Закона за управление на отпадъците (ЗУО), са въведени цели по оползотворяване, рециклиране и/или регенериране на ИУГ, които се постигат поетапно. С въвеждането на тези цели в България е осигурена възможност за развитие на производства, чиято основна суровина са материалите, получени от излезли от употреба гуми и като по този начин се гарантира тяхното използване за различни цели. Вследствие се увеличат количествата на рециклираните отпадъци и се намалява количеството на използваните ресурси в страната, което е и една от основните цели по отношение на политиката по управление на отпадъците на всяка страна членка на ЕС. В България са поставени и се изпълняват национални количествени цели и за отпадъците от гуми.  Съгласно чл. 14, ал. (1) от ЗУО - лицата, пускащи на пазара продукти, след употребата на които се образуват масово разпространени отпадъци, каквито са и излезлите от употреба гуми отговарят за разделното им събиране и третиране, както и за постигане на съответните **цели за разделно събиране, повторна употреба, рециклиране и/или оползотворяване**, определени с наредбите по [чл. 13, ал. 1](https://web.apis.bg/p.php?i=559413&b=0#p44272520) от ЗУО. Организациите по оползотворяване и лицата, изпълняващи задълженията си индивидуално доказват изпълнението на задълженията си и постигането на **целите** по [чл. 14, ал. 1](https://web.apis.bg/p.php?i=559413&b=0#p44272521) и [чл. 15](https://web.apis.bg/p.php?i=559413&b=0#p6760501) от ЗУО, като изготвят и представят пред министъра на околната среда и водите отчети, доклади с фактически констатации и други документи в обхват, съдържание и срокове, определени с наредбите по [чл. 13, ал. 1](https://web.apis.bg/p.php?i=559413&b=0#p44272520).  Въведени са основните задължения на организациите по оползотворяване на излезли от употреба гуми и лицата изпълняващи задълженията си индивидуално, за осигуряване изпълнението на целите по оползотворяване, рециклиране и/или регенериране на пуснатите на пазара количества ИУГ за година.В чл. 8, ал. (1) от НТИУГ, след нейното изменение и допълнение *приети с Постановление № 419 на МС от 14.12.2022 г. за изменение и допълнение на нормативни актове на Министерския съвет (Обн., ДВ, бр. 100 от 16.12.2022 г.)* е регламентирано, че задължените лица следва да прилагат мерки за постигане на следните цели:  **1.** не по-малко от 75 на сто от количеството (в тонове) гуми, пуснати от тях на пазара на Република България през текущата година, трябва да бъдат **оползотворени**;  **2.** не по-малко от 65 на сто от количеството (в тонове) гуми, пуснати от тях на пазара на Република България през текущата година, трябва да бъдат **регенерирани и/или рециклирани**.  Съгласно разпоредбата на § 2, ал. 1, т. 8 от Преходните и Заключителни разпоредби /ПРЗ/ на *Наредбата* за календарната 2022 г. количеството (в тонове) гуми, които следва да бъдат **регенерирани и/или рециклирани** е не по-малко от 50 на сто от пуснатите от тях на пазара на Република България през текущата година, което количество е нормативно заложено преди изменението на наредбата сПостановление № 419 на МС от 14.12.2022 г.  За календарната 2023 г., както и всяка следваща година, задължените лица следва да изпълняват разпоредбите на чл. 8, ал. 1, т. 2 от НТИУГ , като не по-малко от 65 на сто от количеството (в тонове) гуми, пуснати на пазара на Република България през текущата година трябва да се **регенерира и/или рециклира.**  По отношение на прилагането на мерки за постигане на целите свързани с количеството **оползотворени** гуми, заложени в чл. 8, ал. 1, т. 1 на НТИУГ обаче, липсва изрична преходна разпоредба, аналогична на § 2, ал. 1, т. 8 от ПРЗ, която да указва количеството на гуми, които следва да бъдат **оползотворени** за периода от 01 януари 2022 г. до 31 декември 2022 г., както и за всяка следваща година след влизане в сила на измененията и допълненията на наредбата с Постановление № 419 на МС от 14.12.2022 г.  Всяка организация по оползотворяване на излезли от употреба гуми, както и лицата, които пускат на пазара гуми, изпълняващи индивидуално задълженията си, **до 31 март** на текущата година доказват постигането на целите по чл. 8, ал. 1 от НТИУГ и изпълнението на задълженията по чл. 15 ЗУО, отнасящи си до създаването на системи за разделно събиране, повторна употреба, рециклиране и/или оползотворяване на съответния вид масово разпространени отпадъци на територията на Република България, като изготвят и представят на министъра на околната среда и водите отчети съответно по чл. 45 или 50, както и доклад с фактически констатации.  Отсъствието на изрична разпоредба във връзка с изпълнението на целта за оползотворяване на ИУГ, съгласно чл. 8, ал. 1, т. 1 на НТИУГ, разпределени по години, е съществен пропуск в НТИУГ, който може да доведе до неясно, двусмислено тълкуване на наредбата.  От една страна за календарната 2022 г. и отчетна такава, тези лица следва да изпълнят целите по оползотворяване за ИУГ като не по-малко от 65 на сто от количеството (в тонове) гуми, пуснати от тях на пазара в Република България през текущата година. Тази цел е нормативно заложена като в НТИУГ преди нейното изменение и допълнение с Постановление № 419 на МС от 14.12.2022г.  От друга страна свлизане в сила на НТИУГ на 16.12.2022 г**.**,  **до 31.12.2022 г.**, задължените лица следва да изпълняват новите цели за оползотворяване на ИУГ, а именно: не по-малко от 75 на сто от количеството (в тонове) гуми, пуснати от тях на пазара на Република България през текущата година, трябва да бъдат оползотворени. Завишената разлика от 10 на сто се явява значителна и същата не може да бъде пренебрегната, като се отчете и краткия времеви интервал, в който новите промени влизат в сила.  Липсата на конкретна законова разпоредба в изменената НТИУГ, отнасяща се до изпълнението на целите за оползотворяване на ИУГ за отчетната 2022 г. ще внесе неяснота и объркване при изготвянето на предстоящите годишни отчети и одитни доклади от организациите по оползотворяване на ИУГ и лицата, изпълняващи задълженията си индивидуално, които същите следва да представят в МОСВ до 31.03.2023 г.  Промените в НТИУГ се налагат и произтичат на първо място от необходимостта да се допълнят и конкретизира процентното съотношение на количество гуми, които трябва да бъдат оползотворени на база пуснатите на пазара гуми за календарната 2022 г. Същото е от изключителна важност, така че да се гарантира проверима отчетна информация от страна на МОСВ при предстоящите проверки на одитните доклади, свързана с отчитане изпълнението на заложените цели.  В допълнение, липсата към момента на прецизни параметри за количествата гуми, които е трябвало да бъдат оползотворени през 2022 г. ще създаде възможност за прекалено разнопосочно тълкуване. Наличието на 5 бр. организации по оползотворяване на ИУГ създава опасност за формално изпълнение на задълженията и не постигане на националните цели.  Описаният проблем не може да бъде решен в рамките на сега действащата *Наредба за изискванията за третиране на излезли от употреба гуми*, поради което е необходимо същата да бъде изменена в частта отнасяща се до постигането на целите за оползотворяване на гуми от задължените лица по чл. 7 за календарната 2022 г., както и изрично посочване на изпълнението на целите за всяка следваща година в проценти.  *1.1. Кратко опишете проблема/проблемите и причините за неговото/тяхното възникване. По възможност посочете числови стойности.*  *1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  *1.3. Посочете защо действащата нормативна рамка не позволява решаване на проблема/проблемите.*  *1.4. Посочете задължителните действия, произтичащи от нормативни актове от по-висока степен или актове от правото на ЕС.*  *1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?* | | |
| **2. Цели:**  **Цел 1 „Конкретизиране на процентното съотношение на количество гуми, които трябва да бъдат оползотворени на база пуснатите на пазара гуми за календарната 2022 г. и всяка следваща година от задължените лица“**  Проектът на ПМС за допълнение на НТИУГ има за основна цел да конкретизира процентното съотношение на количество гуми, които трябва да бъдат оползотворени на база пуснатите на пазара гуми за календарната 2022 г. и всяка следваща година от организациите по оползотворяване на излезли от употреба гуми, както и от лицата изпълняващи задълженията си индивидуално. Приемането на проект на ПМС за допълнение на НТИУГ ще внесе яснота на задължените по наредбата лица, относно изпълнението на целите за оползотворяване на гуми за календарната 2022 г., както и за всяка следваща година. С проекта на акт се въвежда уточнение по отношение изпълнението на целите за оползотворяване на количествата гуми за конкретен период. Същото е от изключителна важност, така че да се гарантира проверима отчетна информация от страна на МОСВ при предстоящите проверки на одитните доклади, свързана с отчитане изпълнението на заложените цели.  *Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.* | | |
| **3. Заинтересовани страни:**   * **За лица, които пускат на пазара гуми:**   Няма да бъдат пряко засегнати от приемането на ПМС за допълнение на НТИУГ, тъй като не се очаква да бъдат увеличени разходите за тези производители, произтичащи от членството им в организации по оползотворяване, както и за лицата, изпълняващи задълженията си индивидуално.   * **Граждани:**   Няма да бъдат пряко засегнати от приемането на ПМС за допълнение на НТИУГ.   * **Общини:**   Няма да бъдат пряко засегнати от приемането на ПМС за допълнение на НТИУГ.   * **Организации по оползотворяване и лица, изпълняващи задълженията си индивидуално:**   Организациите по оползотворяване на отпадъци на отпадъци от излезли от употреба гуми и лицата, които изпълняват задълженията си индивидуално се явяват заинтересована страна от приемането на ПМС за допълнение на НТИУГ, тъй като са тези, които организират и обслужват системите за събиране на отпадъци от излезли от употреба гуми и постигат национални цели по оползотворяване и рециклиране/регенериране на този вид отпадъци. Чрез средствата, които постъпват при тях от лицата, които пускат на пазара гуми се покриват разходите за изграждане, разширяване и поддържане на тези системи.  Организациите по оползотворяване на отпадъци на отпадъци от излезли от употреба гуми, с действащо разрешение, които пряко ще бъдат засегнати от приемането на ПМС са както следва:   1. „ГУМИРЕК“ ЕАД 2. „ЕКОМЕДИАНА - 2010“ АД 3. „ТРАНСИНС АВТОРЕЦИКЛИРАЩ КОНСОРЦИУМ“ АД 4. „ЕКО ЕН РИСАЙКЛИНГ“ ЕООД 5. „ГУМИ РИСАЙКЛИНГ“ ЕООД   Организациите по оползотворяване на отпадъци на отпадъци от излезли от употреба гуми доказват изпълнението на заложени в НТИУГ цели пред МОСВ чрез изготвяне и предоставяне на одитни доклади по реда на Раздел III от НТИУГ. В случай, че дадена организация по оползотворяване на отпадъци на отпадъци от излезли от употреба гуми не е изпълнила заложените нормативни цели, министърът на околната среда и водите издава заповед по реда на чл. 59, ал. 2 от ЗУО.   * **МОСВ:**   МОСВ се явява заинтересована страна от приемането на ПМС за допълнение на НТИУГ, тъй като предстоят проверки на одитните доклади, които ще бъдат представени от организациите по оползотворяване на излезли от употреба гуми, в срок до 31.03.2023 г., свързани с отчитане изпълнението на заложените национални цели. Също така МОСВ е компетентният орган по издаването на разрешения на ООп за дейности с излезли от употреба гуми, както и за тяхното изменение и допълнение.  *Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).* | | |
| **4. Варианти на действие. Анализ на въздействията:**  С проекта на акт се въвежда яснота по отношение изпълнението на целите за оползотворяване на количествата гуми за конкретен период.  Очакваните резултати от приемането на нормативния акт са свързани с постигане изпълнение на целите по чл. 8, ал. 1 от НТИУГ от страна на организациите по оползотворяване на отпадъци на отпадъци от излезли от употреба гуми. | | |
| **Вариант 1 „Без действие“:**  **Описание:**  При този вариант не се предвижда допълнение на НТИУГ.  Ще продължат да съществуват неяснотите по отношение прилагане на НТИУГ, което ще доведе до неизпълнение на целите по чл. 8, ал. 1 от НТИУГ от страна на организациите по оползотворяване на отпадъци на отпадъци от излезли от употреба гуми.  **(икономически/социални/екологични) въздействия:**  Не се предвижда разширяване на системите за разделно събиране на гуми, тъй като няма да се закупуват и поставят съдове, както и да се обособяват допълнителни места за тяхното събиране.   * **За лица, които пускат на пазара гуми:**   Няма да бъдат увеличени разходите за тези производители, произтичащи от членството им в организации по оползотворяване, както и за лицата, изпълняващи задълженията си индивидуално за изпълнение на разширена отговорност на производителя, доколкото организациите ще могат да минимизират допълнителните средства за обслужване на съществуващите системи по своя преценка.   * **Граждани:**   Няма идентифицирани преки въздействия за тази заинтересована група.   * **Общини:**   Няма идентифицирани положителни въздействия за тази заинтересована група.   * **Организации по оползотворяване и лица, изпълняващи задълженията си индивидуално:**   Организациите по оползотворяване, чрез които производителите изпълняват своите задължения за разделно събиране и рециклиране няма да влагат допълнителни средства в разширяване на системите за разделно събиране.  *(върху всяка заинтересована страна/група заинтересовани страни)*  **Отрицателни (икономически/социални/екологични) въздействия:**  Вариантът ще доведе до отрицателни въздействия върху екологичната среда за живот и биологичното разнообразие, доколкото няма да е налице потенциал за нарастване на събраните отпадъци от излезли от гуми. Предвид това, че тези отпадъци се образуват в големи количества на обществени места, съществува потенциален риск от замърсяване с отпадъци и наличие на нерегламентираното им изгаряне.   * **Граждани:**   Няма идентифицирани преки въздействия за тази заинтересована група. Косвените въздействия са свързани с липсата на възможност за разделно изхвърляне на отпадъците на местата на образуване, което да мотивира гражданите за участие в системите за разделно събиране на отпадъци като цяло.   * **Общини:**   Няма да бъде налице възможност за повишаване на количествата разделното събрани отпадъци и да се разшири системата за разделно събиране, а от там да намалеят разходите по управление на смесени битови отпадъци.   * **Организации по оползотворяване:**   Липсата на прецизни параметри за количествата гуми, които е трябвало да бъдат оползотворени през 2022 г. ще създаде възможност за прекалено разнопосочно тълкуване. Наличието на 5 бр. организации по оползотворяване на ИУГ създава опасност за формално изпълнение на задълженията и не постигане на националните цели. В случай, че дадена организация по оползотворяване на отпадъци на отпадъци от излезли от употреба гуми не е изпълнила заложените нормативни цели, министърът на околната среда и водите издава заповед по реда на чл. 59, ал. 2 от ЗУО.  **Други:**  **Не предприемането на действия по допълнение ще постави под риск постигането на целите и ангажиментите по НТИУГ, в която е транспонирана на Директива 2008/98/ЕО на Европейския парламент и на Съвета от 19 ноември 2008 година относно отпадъците и за отмяна на определени директиви. Не постигането на целите по разделно събиране по чл. 8, ал. 1 от НТИУГ би довело и до санкции за държавата.**  *(върху всяка заинтересована страна/група заинтересовани страни)*  **Специфични въздействия:**  **С не приемането на ПМС не се очакват въздействия върху малките и средните предприятия:**  **Административна тежест:**  Не е налице административна тежест, не се очакват нови административни задължения, такси или регистриране.  *1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.*  *1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)*  **Вариант 2 „Създава се § 2а. на ПРЗ в НТИУГ, който указва прилагането на чл. 8, ал. 1, т.1 за 2023 г. и 2022 г.“**  **Описание:**  Конкретизира се процентното съотношение на количество гуми, които трябва да бъдат оползотворени на база пуснатите на пазара гуми за календарната 2022 г. Същото е от изключителна важност, така че да се гарантира проверима отчетна информация от страна на МОСВ при предстоящите проверки на одитните доклади, свързана с отчитане изпълнението на заложените цели.В НТИУГ се правят следните допълнения:  Създава се § 2а:  „§2а. Член 8, ал. 1, т. 1 се прилага от 01 януари 2023 г., като до 31.12.2022 г. лицата по чл. 7 прилагат мерки за постигане на цели по оползотворяване на не по-малко от 65 на сто от количеството /в тонове/ гуми, пуснати от тях на пазара на Република България през текущата година.“  **Положителни (икономически/социални/екологични) въздействия:**  Вариантът ще доведе до положително въздействия върху екологичната среда доколкото ще бъдат мерки за изпълнение на вече въведените изисквания в чл. 8, ал. 1 от НТИУГ.  Очаква се в някаква степен повишаване на разделното събиране на отпадъци в пунктовете за продажба и смяна на гуми.   * **За лица, които пускат на пазара гуми:**   Производителите и вносителите на гуми няма да увеличат разходите си, произтичащи от членството им в организации по оползотворяване, както и за лицата, изпълняващи задълженията си индивидуално.   * **Граждани:**   Създава се условия за по-чисти обществени зони, което ще допринесе до по-висока стойност на средата. Организациите по оползотворяване на отпадъци следва да провеждат повече информационни кампании с цел повишаване ангажираността на гражданите и повишаване количеството събрани отпадъци от излезли от употреба гуми.   * **Общини:**   Ще се повиши разделното събиране на отпадъци от излезли от употреба гуми и ще се намалят разходите за общините от почистване и от управление на дейности по почистване на нерегламентирани сметища.   * **Организации по оползотворяване и лица, изпълняващи задълженията си индивидуално:**   Приемането на проект на ПМС за допълнение на НТИУГ ще внесе прозрачност и разбиране на задължените по наредба лица, относно изпълнението на целите за оползотворяване на гуми за календарната 2022 г., както и за всяка следваща година.  *(върху всяка заинтересована страна/група заинтересовани страни)*  **Отрицателни (икономически/социални/екологични) въздействия:**  Не се очакват негативни въздействия от приемане на ПМС за допълнение на НТИУГ. Приемането на промените не е свързано с увеличаване разходите на производителите и потребителите.   * **За лица, които пускат на пазара гуми:**   Не се идентифицират отрицателни въздействия от приемането на ПМС за тази заинтересована страна.   * **Граждани:**   Няма идентифицирани преки въздействия за тази заинтересована група.   * **Общини:**   Няма идентифицирани отрицателни въздействия за тази заинтересована група.   * **Организации по оползотворяване и лица, изпълняващи задълженията си индивидуално:**   Не се идентифицират отрицателни въздействия от приемането на ПМС за тази заинтересована страна.  *(върху всяка заинтересована страна/група заинтересовани страни)*  **Специфични въздействия:**  **Въздействия върху малките и средните предприятия:**  Няма да е налице пряко въздействие върху МСП.  **Административна тежест:**  Не е налице административна тежест, не се очакват нови административни задължения, такси или регистриране.  *(въздействията върху малките и средните предприятия; административна тежест)*  *1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.*  *1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)*  *1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)* | | |
| **5. Сравняване на вариантите:**  **Степени на изпълнение по критерии:** 1) висока; 2) средна; 3) ниска.  **5.1. По проблем 1:**   |  |  |  |  | | --- | --- | --- | --- | |  | | **Вариант 1**  **„Без действие“** | **Вариант 2** | | ***Ефективност*** | Цел 1: Конкретизиране на процентното съотношение на количество гуми, които трябва да бъдат оползотворени на база пуснатите на пазара гуми за календарната 2022 г. и всяка следваща година от задължените лица | 3 | 1 | | ***Ефикасност*** | Цел 1: Конкретизиране на процентното съотношение на количество гуми, които трябва да бъдат оползотворени на база пуснатите на пазара гуми за календарната 2022 г. и всяка следваща година от задължените лица | 2 | 1 | | ***Съгласуваност*** | Цел 1: Конкретизиране на процентното съотношение на количество гуми, които трябва да бъдат оползотворени на база пуснатите на пазара гуми за календарната 2022 г. и всяка следваща година от задължените лица | 3 | 1 |   *1.1. Сравнете вариантите чрез сравняване на ключовите им положителни и отрицателни въздействия.*  *1.2. Посочете степента, в която вариантите ще изпълнят определените цели, съгласно основните критерии за сравняване на вариантите:*  *ефективност, чрез която се измерва степента, до която вариантите постигат целите на предложението;*  *ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;*  *съгласуваност, която показва степента, до която вариантите съответстват на действащите стратегически документи.* | | |
| **6. Избор на препоръчителен вариант:**  **По проблем 1: Вариант 2 „Създава се § 2а на ПРЗ в НТИУГ, който указва прилагането на чл. 8, ал. 1, т.1 за 2023 г. и 2022 г.“**  Въвеждат се нормативни промени в изискванията и задълженията, свързани с изпълнението на целите по оползотворяване на гуми, с цел гарантиране изпълнението на изискването на чл. 8, ал.1, т.1 от НТИУГ, както и заложените цели на национално ниво.  *Посочете препоръчителните варианти за решаване на поставения проблем/проблеми.* | | |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):**        Не се очаква промяна в административната тежест, тъй като не се засягат режими на административни услуги и изисквания. Допълнителните изисквания са в рамките на досегашните срокове, задължения и изисквания за отчитане и докладване на количествата пуснати на пазара гуми и съответно количествата оползотворени отпадъци от излезли от употреба гуми.  *1.1. Изборът следва да е съотносим с посочените специфични въздействия на препоръчителния вариант за решаване на всеки проблем.*  *1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.* | | |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?**      Не се засяга режимът на разширена отговорност на производителя. Разрешаването на идентифицирания проблем няма да доведе до увеличаване на разходите за отделните организации по оползотворяване и лицата, изпълняващи задълженията си индивидуално. Не се изменя самият регулаторен режим. Организациите по оползотворяване на отпадъци от излезли от употреба гуми, от името на своите членове, както и лицата изпълняващи задълженията си индивидуално ще трябва да постигат заложените национални цели по досегашната отчетност и изисквания за докладване.  *1.1. Изборът следва да е съотносим с посочените специфични въздействия на избрания вариант.*  *1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*  *1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.*  *1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.*  *1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*  *1.6. В случай че се изменят регулаторни режими или административни услуги, посочете промяната.* | | |
| **6.3. Създават ли се нови регистри от прилагането на препоръчителния вариант (включително по отделните проблеми)?**    …………………………………………………………………..……………………… ………………………………………………………………………………………….    Извършването на допълнения в НТИУГ по отношение на постигане на целите по оползотворяване на гуми не е свързано с нови регистри.  *Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.* | | |
| **6.4. По какъв начин препоръчителният вариант въздейства върху микро-, малките и средните предприятия (МСП)** **(включително по отделните проблеми)?**      Избраният вариант не оказва никакво влияние върху достъпа до финансиране на МСП и не оказва въздействие върху техния инвестиционен цикъл. Не се очаква въздействие от гледна точка на по-строго регулиране на МСП, не въвежда забрани и ограничени и няма да доведе до закриване на предприятия.  *Изборът следва да е съотносим с посочените специфични въздействия на препоръчителния вариант.* | | |
| **6.5. Потенциални рискове от прилагането на препоръчителния вариант (включително по отделните проблеми):**  Не се идентифицира риск произтичащ от прилагането на препоръчителния вариант. Разрешаването на проблема е свързано пряко с дейността на организациите по оползотворяване, като допълнителни разходи не се предвиждат. По тази причина не съществува вероятност към повишаване на лицензионните възнаграждения, заплащани от задължените лица, членуващи в организациите, като се вземе предвид, че те съставляват основния приход, обезпечаващ функционирането на системите на разширена отговорност на производителя.  *Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.* | | |
| **7. Консултации:**    ……………………………………………………………..………………………………  ……………………………………………………………………………………………..  ……………………………………………………………………………………………..  *Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.*    При спазване на условията на чл. 26, ал. 4, изречение второ от ЗНА, срокът за предложения и становища по проекта на нормативен акт е определен на 14 дни, поради хипотеза на изключителен случай. Съгласно чл. 40 от наредбата, организациите по оползотворяване на излезли от употреба гуми и лицата, които пускат на пазара гуми, изпълняващи индивидуално задълженията си, до 31 март на текущата година доказват постигането на целите по чл. 8, ал. 1 от Наредбата и изпълнението на задълженията по чл. 15 от Закона за управление на отпадъците, като изготвят и представят на министъра на околната среда и водите отчети съответно по чл. 45 или 50 от наредбата, както и доклад с фактически констатации. Предвид краткия срок за представяне на докладите и отчетите, а именно до 31 март и предвид, че изменението пряко се отнася до уточнение на приложимия процент пуснати на пазара гуми, които следва да бъдат оползотворени от съответните лица за 2022 г., то настоящото изменение следва да бъде процедирано в най-кратки срокове. Изменението на наредбата, в най-кратки срокове, ще доведе до възможност организациите по оползотворяване и лицата, които изпълняват задълженията си индивидуално, да изготвят коректни одитни доклади и да представят в срок същите пред министъра на околната среда и водите. Липсата на яснота по отношение на приложимия процент за 2022 г. е предпоставка задължените лица да изготвят неточни отчети и доклади, поради неяснота на нормативната уредба. Посоченото представлява изключителен случай по смисъла на чл. 26, ал. 4, изречение второ от Закона за нормативните актове и ще доведе до правна сигурност и яснота по отношение на задължените с нормативната уредба субекти.  При необходимост ще бъдат проведени и допълнителни срещи със заинтересовани страни.  Въпросите, които най-вече следва да бъдат обсъдени ще касаят конкретни параметри и изисквания на изпълнение на целите за оползотворяване на гуми за 2022 г. от организациите по оползотворяване.  *Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.* | | |
| **8. Приемането на нормативния акт произтича ли от правото на Европейския съюз?**      Приемането на акта не произтича пряко от правото на Европейския съюз.  *1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).*  *1.2. Изборът трябва да съответства на посоченото в раздел 1, съгласно неговата т. 1.5.* | | |
| **9. Изисква ли се извършване на цялостна предварителна оценка на въздействието поради очаквани значителни последици?**      *(преценка съгласно чл. 20, ал. 3, т. 2 от Закона за нормативните актове)* | | |
| **10. Приложения:**  На настоящия етап не е разработен проект на нормативен акт, който да бъде приложен. Той ще бъде обвързан с промени, произтичащи конкретно от чл. 8, ал. 1, т. 1 от НТИУГ. Проектът ще има за цел да измени и допълни НТИУГ.  *Приложете необходимата допълнителна информация и документи.* | | |
| **11. Информационни източници:**  Срещи с браншови организации и представяне на техните членове  Информационни материали от прилагането на мерки в други държави-членки  *Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.* | | |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:**  **Име и длъжност:** Светлана Божкова  **Дата:** …  **Подпис:** … | | |